AJUNTAMENT  PLE    14/05

SESSIÓ ORDINÀRIA DE DATA 23  DE DESEMBRE DE 2005

A la casa consistorial d'Esplugues de Llobregat, al  saló de sessions, a les dinou hores     trenta minuts del dia vint-i-tres de desembre de dos mil cinc, es reuneix el Ple de l’ajuntament en sessió ordinària, en primera convocatòria, sota la Presidència de l’alcalde Sr. Lorenzo Palacín Badorrey, amb l’assistència dels tinents d’alcalde, Sra. Pilar Díaz Romero, Sr. César Romero García, Sra. M. Isabel Fernández Massons i Sra. Inmaculada Cano Cantón i dels regidors Sra. Carme Chacón Piqueras, Sr. Ramon Cervera Maurel, Sr. Antonio Salazar Dotor, Sr. Trinidad Bravo Pérez, Sr. José Blas Parra Rodríguez, Sr. Carles Ginés Miró, Sr. Joaquín Monclús Cebollero, Sr. Luis Elías Ortega Lázaro, Sr. Pedro Ruiz Moreno, Sra. Mercè Haro Capell, Sra. Isabel Puertas Ros, Sr. Santiago Campo Haro, Sr. Óscar Alcuña García, Sr. Roger Pons Navacerrada, Sra. Lídia Morera Culebras  i Sr. Jordi Figueras Bofill. 

Assisteix igualment  l’interventor Sr. Fco. Javier Vicén Encuentra. 

Actua de secretari el de la Corporació, Sr. Pedro Carmona Pérez.

Oberta la sessió pel Sr. alcalde, s'hi entra en l'examen i debat dels assumptes inclosos en l'ordre del dia.

ACORD NÚMERO U.- APROVACIÓ ACTA ANTERIOR. 

Se sotmet a votació l’esborrany de l’acta núm. 11/05 corresponent a la  sessió ordinària de data 11 de novembre.

Sotmesa a votació l’acta, voten a favor l’alcalde Sr. Lorenzo Palacín Badorrey i els regidors Sra. Carme Chacón Piqueras, Sra. Pilar Díaz Romero, Sr. César Romero García, Sra. M. Isabel Fernández Massons, Sra. Inmaculada Cano Cantón, Sr. Ramon Cervera Maurel, Sr. Antonio Salazar Dotor, Sr. Trinidad Bravo Pérez, Sr. José Blas Parra Rodríguez, Sr. Carles Ginés Miró, Sr. Joaquín Monclús Cebollero, Sr. Luis Elías Ortega Lázaro, Sr. Pedro Ruiz Moreno i Sra. Mercè Haro Capell, és a dir, quinze vots. Voten en contra els regidors Sra. Isabel Puertas Ros, Sr. Santiago Campo Haro, Sr. Óscar Alcuña García, Sr. Roger Pons Navacerrada i Sra. Lídia Morera Culebras, és a dir, cinc vots. S’hi abstè el regidor Sr. Jordi Figueras Bofill. 

L’acta s’aprova per majoria absoluta i en compliment del que disposa l’article 107 de la Llei 8/1987, de 15 d’abril, municipal i de règim local de Catalunya i l’article 110 del Reglament d’organització, funcionament i règim jurídic de les entitats locals, es transcriurà al llibre d’actes, autoritzant-se amb les signatures del Sr. Alcalde i Sr. Secretari.  

ACORD NÚMERO DOS.-   INFORMACIONS DE L’ALCALDIA.

El Sr. alcalde manifesta que no existeix cap informació específica.

COMISSIÓ INFORMATIVA DE RECURSOS GENERALS I ECONÒMICS

ACORD NÚMERO TRES.- DICTAMEN PROPOSANT LA DESESTIMACIÓ DE LES RECLAMACIONS FORMULADES CONTRA ELS ACORDS DE MODIFICACIÓ DE DIVERSES ORDENANCES FISCALS  PER A L’EXERCICI DE 2006 I D’APROVACIÓ DEFINITIVA. 

Se sotmet a examen i aprovació del Ple el següent dictamen de la Comissió Informativa de recursos generals i econòmics: 

El Ple de la corporació de 14 d’octubre de 2005 va aprovar la modificació de diverses ordenances fiscals per a l’exercici de 2006. Amb anterioritat a la celebració de l'esmentada sessió es van rebre a l'Ajuntament peticions de ciutadans d’incloure una bonificació del 5% a tots els contribuents que domiciliessin o avancessin el pagament del seus tributs locals.

Les sol·licituds van ser contestades per la regidora de Serveis Econòmics en el sentit que, de moment no era possible atendre-les, ja que qualsevol reducció  dels ingressos previstos s’hauria de compensar amb uns increments dels tipus impositius o tarifes dels diferents tributs, per tal que  els serveis municipals es poguessin continuar prestant en les mateixes condicions.

Posteriorment, una vegada adoptat l’acord d’aprovació provisional pel Ple de la corporació s’ha rebut un escrit d’un ciutadà, manifestant que considerava que corresponia al Ple de la corporació la resposta a la seva petició.

Aquest segon escrit s’ha presentat a l’Ajuntament durant el període  d’exposició al públic del acords de modificació de les ordenances fiscals i, per tant, és  pot considerar com a reclamació contra la modificació de les ordenances fiscals per a l’exercici 2006.

D’altra banda, per seguretat  jurídica, es dóna el mateix tractament a tots els escrits presentats en aquest sentit, independentment del moment en el qual s’han formulat.

Certament el Reial decret legislatiu 2/2004 de 5 de març, pel qual es va aprovar el text refós de la llei reguladora de les hisendes locals  possibilita a les entitats locals l’establiment d’una bonificació, de fins al 5% de la quota a favor dels subjectes passius que domiciliïn els seus deutes de venciment periòdic en una entitat financera, avancin els pagaments o realitzin activitats que  impliquin col·laboració en la recaptació d’ingressos. Conseqüentment, aquesta bonificació, per prescripció legal, té caràcter potestatiu i els ajuntaments que decideixin establir-la hauran d'aprovar els requisits per a la seva aplicació en les ordenances fiscals.

Es proposa desestimar les al·legacions presentades ja que l'aprovació i l'establiment d'aquesta bonificació comportaria un desequilibri pressupostari per minoració dels ingressos previstos.

Atès que l’article 17.3 del text refós de la Llei reguladora de les hisendes locals  determina que, finalitzat el període d’exposició pública ( que va ser el dia 2 de desembre de 2005), les corporacions locals, adoptaran els acords definitius que convinguin  i resoldran les reclamacions que s’hagin presentat.

Es proposa al Ple municipal que, després del dictamen previ de la Comissió Informativa de Recursos Generals i Econòmics, si ho estima convenient, adopti acord en el sentit següent:

1)  DESESTIMAR la sol·licitud formulada pel Sr. Manuel Espino Delgado d’incloure una bonificació del 5% en les ordenances fiscals per a l’exercici 2006 adreçada a tots el contribuents que domiciliïn o avancin el pagament dels seus tributs, pels motius que figuren a la part expositiva d’aquest acord.

2)  DESESTIMAR  la sol·licitud formulada pel Sr. Amador Espino Vera d’incloure una bonificació del 5% en les ordenances fiscals per a l’exercici 2006 adreçada a tots el contribuents que domiciliïn o avancin el pagament dels seus tributs, pels motius que figuren a la part expositiva d’aquest acord.

3)  DESESTIMAR  la sol·licitud formulada per la Sra. Araceli Arroyo Luque d’incloure una bonificació del 5% en les ordenances fiscals per a l’exercici 2006 adreçada a tots el contribuents que domiciliïn o avancin el pagament dels seus tributs, pels motius que figuren a la part expositiva d’aquest acord.

4)  DESESTIMAR  la sol·licitud formulada pel Sr. José Ma. Alcántara Arroyo d’incloure una bonificació del 5% en les ordenances fiscals per a l’exercici 2006 adreçada a tots el contribuents que domiciliïn o avancin el pagament dels seus tributs, pels motius que figuren a la part expositiva d’aquest acord

5)  Aprovar definitivament els acords de modificació de les ordenances fiscals  adoptats pel Ple de la corporació en sessió de data 14 d’octubre de 2005, que hauran de regir a partir de l’1 de gener de 2006, es procedirà a la publicació del text íntegre de les modificacions en el Butlletí Oficial de la Província amb anterioritat a l’1 de gener de 2006. 

Sotmès a votació el dictamen, voten a favor l’alcalde Sr. Lorenzo Palacín Badorrey i els regidors Sra. Carme Chacón Piqueras, Sra. Pilar Díaz Romero, Sr. César Romero García, Sra. M. Isabel Fernández Massons, Sra. Inmaculada Cano Cantón, Sr. Ramon Cervera Maurel, Sr. Antonio Salazar Dotor, Sr. Trinidad Bravo Pérez, Sr. José Blas Parra Rodríguez, Sr. Carles Ginés Miró i Sr. Joaquín Monclús Cebollero, és a dir, dotze vots. Voten en contra els regidors Sr. Luis Elías Ortega Lázaro, Sr. Pedro Ruiz Moreno, Sra. Mercè Haro Capell, Sr. Roger Pons Navacerrada, Sra. Lídia Morera Culebras i Sr. Jordi Figueras Bofill, és a dir, sis vots. S’hi abstenen els regidors Sra. Isabel Puertas Ros, Sr. Santiago Campo Haro i Sr. Óscar Alcuña García.   
El dictamen s’aprova per majoria absoluta. 


ACORD NÚMERO QUATRE.- DICTAMEN PROPOSANT DONAR COMPTE D’UN DECRET DE L’ALCALDIA DE DATA 12 DE DESEMBRE DE 2005, RELATIU A LA FORMALITZACIÓ D’UN PRÉSTEC PER FINANÇAR INVERSIONS DEL PRESSUPOST MUNICIPAL EN VIGOR. 

Se sotmet a examen i aprovació del Ple el següent dictamen de la Comissió Informativa de recursos generals i econòmics:
Es proposa donar compte al Ple de l'Ajuntament, a efectes de ratificació, del Decret de l'Alcaldia de data 12 de desembre d'enguany.

“Per decret de l’Alcaldia número 2.423 de data 7 de novembre d’enguany es va sol·licitar un préstec a 12 anys (inclòs 1 de carència), per import de 1.252.222,00 € per tal de completar el finançament de les inversions consignades en les partides del pressupost municipal en vigor, que a continuació s’esmenten, finançades en part pel préstec atorgat per la Caixa d’Estalvis de Catalunya en el marc del programa crèdit local en data 2 de novembre de 2005.

	Partida
	Denominació
	Import

	01 51107 60000
	Execució projecte AP-189 (Menta –P Casas)
	3.768,58

	01 43207 62000
	Casal jove (mobiliari i equips audiovisuals)
	175.677,00

	01 43207 63000
	Reforma de la climatització, substitució de la impermeabilització de l’edifici Molí
	159.100,00

	01 43207 63000
	Remodelació i accessibilitat Casal de Cultura Robert Brilles
	163.018,42

	01 43207 63000
	Vestidors Camp de Futbol Can Vidalet
	150.000,00

	01 43207 74902
	T.C. per adequació Casal Jove
	600.658,00

	
	TOTAL. . . . . . . . . 
	1.252.222,00


Sol·licitades ofertes a diferents entitats bancàries s’han presentat, dins el termini establert, les següents:

BANESTO

SANTANDER CENTRAL HISPANO

LA CAIXA

CAIXA D’ESTALVIS DE CATALUNYA

CAIXA PENEDES

CAIXA SABADELL

CAJA MADRID

DEXIA SABADELL

Analitzades totes les ofertes presentades, la més favorable per la Corporació es la que realitza CAJA DE AHORROS Y MONTE DE PIEDAD DE MADRID (CAJA MADRID).

Vist l’informe de la Intervenció Municipal, es proposa a l’Alcaldia que fent us de les atribucions de l’article 21.1 de la Llei 7/1985 de 2 d’abril, reguladora de les Bases de Règim Local, DISPOSI:

Primer.- Concertar una operació de crèdit, en la modalitat de pòlissa de crèdit convertible en préstec al finalitzar el primer any, amb CAJA DE AHORROS Y MONTE DE PIEDAD DE MADRID (CAJA MADRID) (NIF: G28029007) per un import de 1.252.222,00  per tal de completar el finançament de les inversions consignades en les partides del pressupost municipal en vigor, que estaven contemplades en l’acord plenari de data  23 de setembre de 2005, i que no es possible cobrir en la seva totalitat amb el préstec atorgat per la Caixa d’Estalvis de Catalunya, en el marc del programa “Crèdit Local”.

Segon.- Aprovar el projecte de contracte amb l’entitat CAJA DE AHORROS Y MONTE DE PÌEDAD DE MADRID (CAJA MADRID) (NIF G28029007) que s’annexa a aquesta proposta de decret com a part integrant del seu text, amb les següents condicions financeres:

· Import: 1.252.222,00 
· Modalitat: Pòlissa de crèdit convertible en préstec al finalitzar el primer any.

· Termini de disposició: 12 mesos.

· Termini d’amortització: 132 mesos. Amortització en 44 quotes trimestrals igual i consecutives a partir del segon any.

· Tipus d’interès. Euribor trimestral més 0,04 punts, sense arrodoniment. Liquidació d’interessos trimestral. Revisió trimestral del tipus d’interès.

· Comissions: 0%.

Tercer.- Comunicar aquest acord a la Direcció General de Política Financera de la Generalitat de Catalunya.”

El Ple de l’ajuntament es dóna per assabentat.

COMISSIÓ INFORMATIVA DE DESENVOLUPAMENT SOCIOCULTURAL I COHESIÓ SOCIAL

ACORD NÚMERO CINC.- DICTAMEN PROPOSANT L’APROVACIÓ DE LES BASES REGULADORES PER A L’ATORGAMENT DE SUBVENCIONS I DE CONVOCATÒRIA DEL CONCURS, ANY 2006.

Se sotmet a examen i aprovació del Ple el següent dictamen de la Comissió Informativa de desenvolupament sociocultural i cohesió social:
L’Ajuntament d’Esplugues de Llobregat fomenta, anualment, el compliment d’objectius d’interès local i la consolidació del teixit associatiu del municipi. Per aquesta finalitat destina una part dels pressupostos a l’atorgament d’ajuts econòmics de suport pel desenvolupament d’activitats ciutadanes.

Aquesta línia d’actuació està sotmesa a la regulació del Reglament de concessió de Subvencions del present Ajuntament, i a les Bases d’Execució del pressupost en vigor. Així mateix, el Reglament d’Obres, Activitats i Serveis dels ens locals de Catalunya, aprovat per Decret 179/1995, de 13 de juny, va incorporar un règim jurídic diferent, en el qual es sotmet l’atorgament de subvencions a un procediment de concurs.

Aquest procediment, en règim de concurrència competitiva, s’ha recollit en la normativa d’àmbit estatal, concretament la Llei 38/2003, de 17 de novembre, General de Subvencions.

En els darrers anys han estat aprovades les corresponents Bases per a l’atorgament de subvencions i les corresponents convocatòries de concurs. 

Vist l’informe dels Serveis Jurídics i la fiscalització de la Intervenció.

Es proposa al Ple de l’Ajuntament:

PRIMER.- Aprovar el text de les Bases per a l’atorgament de subvencions de l’Ajuntament d’Esplugues de Llobregat, corresponent a l’exercici de 2006, i l’annex amb els programes i pressupostos respectius, que ascendeix a un total de 810.843,00 €, i sotmetre les bases a informació pública per un període de vint dies, mitjançant anunci al Butlletí Oficial de la Província, Diari Oficial de la Generalitat de Catalunya, al Taulell d’anuncis de la Corporació i als mitjans de comunicació locals que es considerin oportuns.

En el cas que es presentin al·legacions, hauran de ser resoltes expressament i implicaria la suspensió automàtica del procediment de concurs.

SEGON.- Convocar, simultàniament a l’anterior termini, el primer concurs per a l’atorgament de les subvencions corresponents a l’any 2006, i fixar les dates per al segon concurs d’acord amb el següent:

a) 1r. concurs, des de la data de publicació fins al 28 de febrer de 2006

b) 2n. Concurs, de l´1 de juny al 30 de juny de 2006

Els acords anteriors resten sotmesos a condició resolutòria, en el cas que l’aprovació definitiva del pressupost municipal de 2006 contempli variacions que afectin els pressupostos de qualsevol dels programes inclosos a les Bases.

Sotmès a votació el dictamen, voten a favor l’alcalde Sr. Lorenzo Palacín Badorrey i els regidors Sra. Carme Chacón Piqueras, Sra. Pilar Díaz Romero, Sr. César Romero García, Sra. M. Isabel Fernández Massons, Sra. Inmaculada Cano Cantón, Sr. Ramon Cervera Maurel, Sr. Antonio Salazar Dotor, Sr. Trinidad Bravo Pérez, Sr. José Blas Parra Rodríguez, Sr. Carles Ginés Miró,  Sr. Joaquín Monclús Cebollero i Sr. Jordi Figueras Bofill, és a dir, tretze vots. S’hi abstenen els regidors Sr. Luis Elías Ortega Lázaro, Sr. Pedro Ruiz Moreno, Sra. Mercè Haro Capell, Sra. Isabel Puertas Ros, Sr. Santiago Campo Haro,  Sr. Óscar Alcuña García, Sr. Roger Pons Navacerrada i Sra. Lídia Morera Culebras.

El dictamen s’aprova per majoria absoluta. 

A les 20 hores abandona el Saló de Sessions el regidor Sr. Trinidad Bravo Pérez.
MOCIONS

51/05.- MOCIÓ DEL GRUP MUNICIPAL D’ESQUERRA REPUBLICANA DE CATALUNYA EN DEFENSA DE LA LÍNIA 12 AL BAIX LLOBREGAT.

Se sotmet a examen i aprovació del Ple la següent moció:

Exposició de motius:

Considerant que la Generalitat de Catalunya sembla que ha decidit abandonar el projecte de la línia 12 del metro, el qual garantia un enllaç entre els principals municipis del sud  del Baix Llobregat i entre aquests municipis i Barcelona

Aquesta nova línia, anomenada Línia 12, és una proposta necessària per millorar el transport públic entre la nostra comarca i les comarques del Barcelonès i Vallès atenent la gran quantitat de persones que es desplacen diàriament en aquestes direccions, 1.800.000 desplaçaments segons els càlculs establerts, degut a les dinàmiques i necessitats de la mateixa població.

Dissortadament, al mes de novembre, s’anunciava en premsa que el Departament de Política Territorial i Obres Publiques, després de reunir-se el conseller amb els alcaldes de Sant Feliu, Sant Boi, Viladecans, Castelldefels, Gavà, Sant Just Desvern, Sant Joan Despí i Esplugues, desestimava el projecte de la línia 12 i argumentaven que volien consensuar un pla global de millora del transport públic de la nostra comarca sense definicions concretes en el nou Pla d’Infrastructures del Transport de Catalunya (PITC)

Atenent que el projecte de la línia 12 seria un element vertebrador de primer orde per a la unió horitzontal dels municipis metropolitans de la comarca del Baix, millorant el sentit metropolità que ha de tenir qualsevol planificació del transport públic que vulgui garantir l’equilibri i el bon servei en el continu urbà de l’àrea metropolitana, els grups municipals PPC, CIU i ERC presenten la següent

Proposta d’acord:

1 El Ple de l’ajuntament d’Esplugues considera que la línia 12 és una infrastructura bàsica i essencial per compensar les mancances de transport públic en la comarca del Baix Llobregat.

2 El Ple de l’ajuntament d’Esplugues demana al Govern de la generalitat que mantingui el traçat original de la línia 12, per tal de garantir l’amplia interconnexió dels municipis beneficiats, amb Barcelona i comarques.

3 El Ple de l’ajuntament d’Esplugues es compromet a fer totes les gestions necessàries per tal de que el govern de l’estat espanyol i el govern de la Generalitat mantinguin la previsió de construir la línia 12 inclosa en el PDI 2001-2010 i executar aquesta infrastructura.

 4 El Ple de l’ajuntament d’Esplugues acorda donar compte d’aquesta proposta d’acord al Consell Comarcal del Baix Llobregat, a l’ATM, al Departament de Política Territorial i Obres Publiques, al Ministerio de Fomento i al President de la Generalitat.

5  El Ple de l’ajuntament d’Esplugues insta a publicar integrament al Pont d’Esplugues aquesta proposta d’acord.

Sotmesa a votació la moció, voten a favor els regidors Sr. Luis Elías Ortega Lázaro, Sr. Pedro Ruiz Moreno, Sra. Mercè Haro Capell, Sr. Roger Pons Navacerrada, Sra. Lídia Morera Culebras i Sr. Jordi Figueras Bofill, és a dir, sis vots. Voten en contra l’alcalde Sr. Lorenzo Palacín Badorrey i els regidors Sra. Carme Chacón Piqueras, Sra. Pilar Díaz Romero, Sr. César Romero García, Sra. M. Isabel Fernández Massons, Sra. Inmaculada Cano Cantón, Sr. Ramon Cervera Maurel, Sr. Antonio Salazar Dotor, Sr. Trinidad Bravo Pérez, Sr. José Blas Parra Rodríguez, Sr. Carles Ginés Miró i  Sr. Joaquín Monclús Cebollero, és a dir, dotze vots. S’hi abstenen els regidors Sra. Isabel Puertas Ros, Sr. Santiago Campo Haro i  Sr. Óscar Alcuña García. 

La moció es rebutja per majoria absoluta. 

52/05.- MOCIÓ DEL GRUP MUNICIPAL DE CONVERGÈNCIA I UNIÓ SOBRE EL FUTUR DE CAL SUÍS. 

Se sotmet a examen i aprovació del Ple la següent moció:

Atès que durant els darrers anys els veïns del barri de Finestrelles no han disposat ni disposen en l’actualitat de cap equipament municipal per al barri.

Atès que el govern municipal no ha fet una aposta decidida per habilitar, acondicionar, i en definitiva, destinar l’espai de Cal Suís per al barri de Finestrelles, i en segon lloc, per al municipi.

Atès que el passat dia 26 de novembre de 2005 es van cel·lebrar els dos anys en què els veïns i altres col·lectius constituïts en l’Assemblea de Cal Suís van assumir la gestió pròpia de la casa. 

Atès que la implicació veïnal ha estat satisfactòria durant aquest periode i Cal Suís s’ha convertit en el referent de la vida social del barri de Finestrelles i de la vila d’Esplugues.

Per tots aquests motius, el ple d’aquest Ajuntament

ACORDA

Primer.- Que el govern municipal destini Cal Suís com a equipament dels diferents col·lectius incloent-hi el casal del barri de Finestrelles d’Esplugues, l’habiliti com a tal, i hi destini el recursos personals i econòmics necessaris. 

Segon.- Que qualsevol decisió presa sobre la gestió i l’acondicionament de Cal Suís sigui prèviament acordada amb l’Assemblea de Cal Suís (de la que l’Associació de Veïns de Finestrelles en forma part), així com amb la resta de veïns que vulguin participar-hi.

Sotmesa a votació la moció, voten a favor els regidors Sra. Isabel Puertas Ros, Sr. Santiago Campo Haro, Sr. Óscar Alcuña García, Sr. Roger Pons Navacerrada, Sra. Lídia Morera Culebras i Sr. Jordi Figueras Bofill, és a dir, sis vots. Voten en contra l’alcalde Sr. Lorenzo Palacín Badorrey i els regidors Sra. Carme Chacón Piqueras, Sra. Pilar Díaz Romero, Sr. César Romero García, Sra. M. Isabel Fernández Massons, Sra. Inmaculada Cano Cantón, Sr. Ramon Cervera Maurel, Sr. Antonio Salazar Dotor, Sr. Trinidad Bravo Pérez, Sr. José Blas Parra Rodríguez, Sr. Carles Ginés Miró, Sr. Joaquín Monclús Cebollero, Sr. Luis Elías Ortega Lázaro, Sr. Pedro Ruiz Moreno i  Sra. Mercè Haro Capell, és a dir, quinze vots. 

La moció es rebutja per majoria absoluta. 

53/05.- MOCIÓ DEL GRUP MUNICIPAL D’INICIATIVA PER CATALUNYA-VERDS-EuiA EN DEFENSA DE LA CONVIVÈNCIA DEMOCRÀTICA I DE DENÚNCIA DE LA CRISPACIÓ. 

Se sotmet a examen i aprovació del Ple la següent moció:

El Partit popular i la Brunete mediàtica, com es coneixen popularment els seus mitjans de comunicació afins, estan obsessionats a erosionar el govern Zapatero a qualsevol preu. No van dubtar en el passat a utilitzar la mentida, cas del Prestige, guerra de l’Iraq  o l’11 M... I, actualment, per intentar recuperar el poder a qualsevol preu no dubten a escampar mentides sistemàticament sobre el govern tripartit de Catalunya i l’Estatut aprovat pel 90% dels nostres parlamentaris i que té un suport majoritari del poble català. L’acusació que ETA dirigeix el procés polític català i que aquest és el seu Estatut supera el que és admissible en un sistema democràtic i mereixen una resposta contundent per part de la ciutadania.

Som molts els qui pensem que avui que el PP està "instal·lat en la mentida" respecte al nou Estatut, i cal advertir els populars que aquesta "bogeria" els passarà factura electoral, igual com ja els va passar per mentir respecte les armes de destrucció massiva i l'atemptat de l'11-M a Madrid. Els màxims dirigents del PP utilitzen arguments semblants als que defensava l'extrema-dreta en els finals de la dictadura per oposar-se a la Constitució i a l’Estatut. 

D’altra banda, el programa El Matí de la cadena COPI, dirigit per Federico Jiménez Losantos, es caracteritza per l'insult i la brega permanent contra tot aquell que no sigui adepte a les seves posicions, així com pel seu to sempre crispat i tibant. A més, el periodista utilitza tots els dies un programa de caràcter informatiu com la seva tribuna política personal. Qualsevol que escolti habitualment El Matí de la COPE reconeix sense dificultat l’ànim de crispar a la societat i de crear enfrontaments, qualificant permanentment de còmplices del terrorisme i d’enemics de les víctimes als partits democràtics que donen suport al Govern espanyol i a totes les organitzacions i persones que no coincideixen amb els seus postulats. Rectors universitaris, càrrecs públics, organitzacions polítiques i sindicals, i últimament fins al filòsof  Fernando Savater, icona de la resistència cívica contra ETA, són cada matí blanc del periodista. 

Sortosament la majoria de la societat rebutja aquest clima de confrontació i la societat civil està reaccionant amb fermesa, una d’aquestes iniciatives és recollir signatures per sol·licitar a la Conferència Episcopal Espanyola que, sense necessitat de variar la línia editorial de la cadena COPE, i sense renunciar a la realització totes aquelles crítiques que cregui necessàries al Govern, als partits polítics que ho donen suport o a altres instàncies o institucions que consideri criticables, desautoritzi la pràctica professional de Federico Jiménez Losantos i li retiri la direcció del principal programa informatiu de la cadena.


Per tal de garantir la convivència democràtica i combatre la crispació i la mentida  el grup municipal d’ICV-EUiA proposa al ple de l’Ajuntament d’Esplugues l’adopció dels acords següents:

1. Demanar als màxims dirigents del PP: Mariano Rajoy, Àngel Acebes i Eduardo Zaplana que aturin la seva campanya d’insults a Catalunya, als seus representants polítics i a la ciutadania catalana en general.

2. Declarar Persones non grates a la nostra població als tres dirigents esmentats.

3. Adherir-nos Iniciativa ciutadana per la retirada de Federico Jiménez Losantos de La Mañana de la COPE (www.royo-villanova.net/firmas/index.php).

4. Trametre aquest acord a la Conferència Episcopal Catalana i Espanyola i a les direccions del PP a Catalunya i Espanya.

Sotmesa a votació la moció, voten a favor els regidors Sra. Isabel Puertas Ros, Sr. Santiago Campo Haro i Sr. Óscar Alcuña García, és a dir, tres vots. Voten en contra l’alcalde Sr. Lorenzo Palacín Badorrey i els regidors Sra. Carme Chacón Piqueras, Sra. Pilar Díaz Romero, Sr. César Romero García, Sra. M. Isabel Fernández Massons, Sra. Inmaculada Cano Cantón, Sr. Ramon Cervera Maurel, Sr. Antonio Salazar Dotor, Sr. Trinidad Bravo Pérez, Sr. José Blas Parra Rodríguez, Sr. Carles Ginés Miró, Sr. Joaquín Monclús Cebollero, Sr. Luis Elías Ortega Lázaro, Sr. Pedro Ruiz Moreno, Sra. Mercè Haro Capell, Sr. Roger Pons Navacerrada i Sra. Lídia Morera Culebras és a dir, disset vots. S’hi abstè el regidor Sr. Jordi Figueras Bofill. 

La moció es rebutja  per majoria absoluta. 

54/05.- MOCIÓ DEL GRUP MUNICIPAL D’INICIATIVA PER CATALUNYA-VERDS-EuiA PER SOL.LICITAR AL DEPARTAMENT D’INTERIOR UNA INVESTIGACIÓ INTERNA. 

Se sotmet a examen i aprovació del Ple la següent moció:

Dissabte 20 de novembre al matí es va produir una actuació del mossos d’esquadra cap a les 12.30 a la parada de Can Rigalt del trambaix que al nostre parer va ser desproporcionada ja que va convertir un petit incident en un problema important d’ordre públic. El fets es produeixen quan un grup de persones de la Coordinadora contra el Pla CAUFEC tornaven a Esplugues després d’una roda de premsa davant les oficines de SACRESA, en una roda de premsa convocada per les  associacions de veïns afectades per quatre projectes urbanístico-especulatius que afecten als municipis de Barcelona, L’Hospitalet, Esplugues i Sant Just. 

En uns moments en què sovint s’acusa injustament la gent jove de no implicar-se en la resolució dels problemes socials es dóna la paradoxa que la policia de Catalunya tracta uns joves coneguts a la nostra població per participar activament en el teixit associatiu com a presumptes delinqüents.

El dia 26 de gener es va celebrat el judici i les flagrants contradiccions dels Mossos d'Esquadra van arribar a desesperar el propi fiscal que va acabar aconsellant l'absolució dels dos joves encausats. L'intent judicial de negar les proves que desmentien les acusacions va fracassar i  un vídeo filmat per un dels participants al acte informatiu, va ser finalment admès i va demostrar que no s’havia produït cap agressió envers els Mossos d’Esquadra i desmentia amb contundència els atestats del mateix cos policial, que mantenia l’acusació d’agressions als dos acusats.

Ens trobem, doncs, davant una actuació amb presumptes maltractaments que ja ha estat denunciat per les dues persones afectades que van patir, a més, una situació angoixant davant l’acusació desmesurada d’atemptat a l’autoritat quan tal atemptat no existia tal com finalment s’ha demostrat.

Vist que un any després dels fet la conselleria no ha donat cap resposta als nostres escrits proposem al ple municipal de l’Ajuntament a proposta del grup municipal d’ICV-EUiA   aprova la següent moció:

1. Demanar que el departament d’interior obri una investigació interna que permeti depurar les responsabilitats policials.

2. Demanar a la Consellera d’interior que es disculpi davant les persones afectades pels excessos policials

Sotmesa a votació la moció, voten a favor els regidors Sra. Isabel Puertas Ros, Sr. Santiago Campo Haro, Sr. Óscar Alcuña García, Sr. Roger Pons Navacerrada, Sra. Lídia Morera Culebras i Sr. Jordi Figueras Bofill, és a dir, sis vots. Voten en contra l’alcalde Sr. Lorenzo Palacín Badorrey i els regidors Sra. Carme Chacón Piqueras, Sra. Pilar Díaz Romero, Sr. César Romero García, Sra. M. Isabel Fernández Massons, Sra. Inmaculada Cano Cantón, Sr. Ramon Cervera Maurel, Sr. Antonio Salazar Dotor, Sr. Trinidad Bravo Pérez, Sr. José Blas Parra Rodríguez, Sr. Carles Ginés Miró, Sr. Joaquín Monclús Cebollero, Sr. Luis Elías Ortega Lázaro, Sr. Pedro Ruiz Moreno i  Sra. Mercè Haro Capell, és a dir, quinze vots. 

La moció es rebutja per majoria absoluta. 

55/05.- MOCIÓ DELS GRUPS MUNICIPALS DEL PARTIT POPULAR DE CATALUNYA I CONVERGÈNCIA I UNIÓ A FAVOR DE L’ARRIBADA DE LA LÍNIA 12 DEL METRO. 

Per part dels portaveus dels Grups Municipals del Partit Popular de Catalunya i de Convergència i Unió es retira de l’ordre del dia. 

PROPOSICIONS REGLAMENT DE PARTICIPACIÓ CIUTADANA

1/05.- PROPOSTA RELATIVA A LA MODIFICACIÓ PUNTUAL DEL PGM PER A LA CREACIÓ D’UN NOU ACCÉS AL PARC DEL TORRENT D’EN FARRÉ DES DEL CARRER ESGLÈSIA I PER A LA NOVA ORDENACIÓ VOLUMÈTRICA DE LES PARCEL.LES AFECTADES.

Prèvia intervenció del Sr. Alcalde i donat que la persona proposant no assisteix a la sessió del Ple, la proposta decau.

PRECS I PREGUNTES

El Sr. Ortega, diu:

“Nosaltres no formularem cap prec ni pregunta en aquest Ple, donat que ja hem fet les diverses instàncies per poder averiguar el que precisem, però sí volem aprofitar, en aquest moment que tinc el dret del micro, és felicitar les festes a tothom i passo la paraula als meus companys.”

El Sr. Campo, diu:

“El nostre grup ha presentat unes preguntes per escrit. Les contestaràs ara o les contestes al final totes? Jo, les llegiré de totes maneres. 

El nostre grup pensa que no podem esperar a tenir un Rom aprovat, que un Rom seria un Reglament d’organització municipal, per resoldre qüestions senzilles que es poden resoldre si apliquem el sentit comú. Per exemple. Es contesta en 48 hores al públic, quan fa una pregunta al Ple i, en canvi, es tarda un mes a contestar els regidors. Això no té sentit. És legal, però és il.lògic, vull dir, a veure, per tant, busquem una solució que sigui mínimament equilibrada. 

Segona qüestió. Hi ha una elemental cortesia democràtica que fa que qualsevol persona, sigui ciutadà o sigui regidor, que intervé al Ple, si no queda satisfet amb la resposta que se li dóna, que pugui replicar. És a dir, al Parlament, que vaig estar ahir a la sessió de control, hi ha la repregunta per part del diputat, per tant, és normal, és lògic, que tu preguntes, se’t contesta, no et satisfà la pregunta i puguis replicar després. Que, evidentment, qui governa té l’última paraula, això no ho discutiré perquè passa en tots els organismes democràtics que qui governa té l’última paraula però, vaja, no ser tant flexibles i no permetre això, que puguis replicar quan no quedes satisfet d’una resposta em sembla que no és lògic. Per tant, això, s’hauria de reglamentar i deixar el dret de rèplica. 

Pel que fa al transport, ja ho he dit abans, portem mesos reclamant una reunió dels firmants de la moció unitària en relació al transport públic, que es convoqui i que definim entre tots i totes quina és la nostra posició respecte a l’arribada del metro. 

Aigua. Tot i que ha millorat la situació dels embassaments que abasten l’àrea de Barcelona, considerem que cal continuar insistint en una política d’estalvi d’aigua. 

En concret, volem saber: si es manté el règim reduït de neteja de carrers amb aigua q
ue es va aprovar com a conseqüència del decret de sequera. Quines mesures s’han pres per complir la moció que vam aprovar en relació a l’estalvi d’aigua i si heu pres alguna mesura per evitar  fer servir aigua potable  per regar i per netejar carrers. Sabeu que l’aigua sobrant de la mina de les Monges va a parar directament a les clavegueres? Heu pensat que podríem fer per aprofitar-la? 

I en relació a la seguretat, ja ha sortit el tema, pensem que...bé, ja en relació a una resposta ja em curava en salut sense saber la resposta, però ja ho dic. 

A veure. Els responsables de la política de seguretat ciutadana no és el cos de la Policia Local, és el Govern municipal i el cap de la Policia Local. Per tant, si critiquem una actuació, no critiquem el cos de la Policia Local, critiquem a qui mana al cos de la Policia Local, que són els responsables de les polítiques que s’apliquen. Això que quedi clar perquè, després, es barreja tot. 

A veure. Mireu. El nostre grup està convençut que es minimitza el problema dels neonazis. Es minimitza i no s’actua en coherència davant d’unes persones que han agredit moltes persones, algunes de les  quals han presentat denúncies. Què esperem? Que hi hagi un ferit greu, per actuar amb consistència? En canvi, contrastant amb això, s’actua amb contundència i amb mobilització exagerada d’efectius contra les pintades i es fan expedients absurds, amb acusacions hipersemblants, a joves d’entitats crítiques amb la gestió municipal. S’actua amb una actitud repressiva en forma d’expedients i multes al joves que, sense molestar ningú,  puguin fumar-se un porro en un parc públic. O, fins i tot, es fan acusacions no provades. Caldria substituir la via repressiva per la pedagògica i el diàleg amb les famílies en cas que es tracti de menors i en cas de persones adultes pensem que, en cap cas, s’ha de penalitzar el consum. 

Davant d’uns mateixos fets, es discrimina els implicats en funció que els pares parlin o no amb l’alcalde, les normes són iguals per a tothom i no hem de donar peu a cap cas que pugui ser titllat d’amiguisme. Per tant, pensem que cal, realment, un replantejament de la política, una mica, de seguretat ciutadana i ens agradaria que sobre aquest tema poguéssim obrir un debat rigorós i que actuéssim amb el rigor que la importància d’aquests casos mereix. 

La Sra. Puertas, diu:

“Primero de todo, ya que nuestro Reglamento no permite a los ciudadanos y ciudadanas que están de público poder preguntar temas que salen aquí dentro de lo que son el Orden del Día de nuestro Pleno, pues nos hacen llegar algunas preguntas que, yo, os hago a continuación. 

La primera es: ¿La Conselleria de Benestar Social ha de decidir sobre Cal Suís?. ¿No lo tiene que decidir el pueblo? ¿El representante legal no es el Alcalde?. ¿La Consellera está por encima de él? Si la Generalitat lo decide todo, qué papel tenemos los Regidores y el Alcalde de este Ayuntamiento. 

Continuo. Vamos a ver. Jefe de Policía. Es para no olvidarnos de él. Mirad. el Jefe de Policía, nosotros, aquí, en su día, ya denunciamos la forma con que entró. Entró a dedo. Llevábamos ocho años, nueve, siete, realmente no me acuerdo, pero por ahí va la cifra, sin ningún Jefe de Policía y de una forma, nosotros creemos, no la más democrática, puesto que en una Junta de Portavoces se nos había dicho que hasta que no se solucionara el tema de los trabajadores, de la plantilla, de la valoración de puestos de trabajo de la plantilla de los trabajadores de este Ayuntamiento no entraría ninguna otra persona,  en este caso, no entraria Cap de Policia y, por sorpresa, un día entró, ganando un sueldo de 8 millones, también hay que decirlo, de las antiguas pesetas, y con la oposición del resto de regidores que no fueran el Equipo de Gobierno. 

Bien. Nosotros lo que pedimos era que tal y como marcaba la Ley, que se hiciera un concurso oposición, que se presentara quien se tuviera que presentar y el puesto se lo quedara  quien le correspondiera. Se hizo este concurso oposición, este señor se presentó, no pasó una de las pruebas y ¿qué ha pasado? Que no pasó una de las pruebas, se le ha hecho una prórroga de contrato, se le ha contratado hasta diciembre del 2.006 y no sale a concurso esta plaza. Quiere decir que la prueba que suspendió, concretamente, fué catalán, supongo que lo que estáis es esperando a que este señor lo aprenda para que se vuelva a presentar. Nosotros no hemos mirado, jurídicamente, si es legal o no es legal, supongo que lo será, que vuestro atrevimiento no llegaría a tanto, pero por muy legal que sea lo que está claro que ético, lo que se dice ético, muy poco ético es. Nosotros creemos que la plaza, ya que en su día no lo hicisteis lo bien que nosotros pensábamos que era sacarlo a concurso directamente y si tardábamos nueve meses más en tener un Jefe de Policía, nueve meses, no pasaba nada. Supongo que aquí, pues bueno, yo estoy segura de que el Alcalde, a pesar de que es el que firma, no lo decidió, aquí lo decide quien decide muchas cosas que es el señor Gerente. Tú lo firmaste, pero quien decidió, quien conocía y el por qué, es el señor Gerente de este Ayuntamiento y todos ya sabemos o ya sabremos el por qué, ya iremos sacando algunas cuestiones, pero nos parece que no era la forma más razonable de que entrara un Jefe de Policía, un puesto de trabajo que –repito- quedaba al margen de la valoración de puestos de trabajo de este Ayuntamiento.

Segundo. Bien. La revista El Pont. Bueno, la revista El Pont, la revista del Equipo de Gobierno que pagamos entre todos los ciudadanos y ciudadanas de Esplugues y que la oposición tenemos algo así como un diez por ciento o quizás menos, no sé, creo que menos, que es el trocito aquel...el uno por ciento, muy bien, me alegro que me rectifiquéis. Pues ese uno por ciento, mirad. La revista ésta resulta que, a nosotros, nos pidieron el artículo, a los Portavoces el 16 de noviembre. Es verdad que muchas veces cuando nos lo piden tardamos un par de días, dos o tres días más de lo que nos toca, pero siempre se nos ha dicho que, la revista, ya está toda la composición hecha y que nosotros somos los últimos porque nuestro espacio es el que hay, si te pasas escribiendo más pues la letra se hace más pequeña y si escribes menos se hace más grande. Pero que en el momento en que nosotros lo mandamos, enseguida se manda a imprenta. Bien. Este Pont, se ha repartido, se ha empezado a repartir el 20 de diciembre. Me imagino que el Equipo de Gobierno tendría alguna noticia que dar y lo han parado para poderla meter, como ha pasado en otras ocasiones. 

Entonces, hay varias cuestiones. Una de ellas, creemos que no es de recibo porque, independientemente de que los artículos, concretamente el nuestro, no tenía nada que ver, no era un tema actual en noviembre, que ahora deja de serlo, no, pero podía haber pasado, que habláramos de un tema que al cabo de un mes no tuviera ningún sentido. Pero lo que me parece todavía más grave, es que se “ningunee” a alguna entidad de este pueblo. Y me explico. Mirad. El día 17 se hizo la Fira de Sta. Llúcia, Sta. Llúcia solidaria, que la hace el grupo de Aillo de Can Vidalet. Lo normal es que, ya que ha salido la foto, ya que ponía que se hacía la Fira el día 17, lo más normal, lo más normal, es que, el Pont, se hubiera repartido el 14 o el 15, para que todos los ciudadanos y ciudadanas de Esplugues, cuando lo cojan, hubieran visto que al sábado siguiente había una Fira y no que se manda a toro pasado. O sea, se habla de que se va a hacer una Fira, pero cuando lo recibimos los ciudadanos y ciudadanas de Esplugues, esa Fira ya ha pasado. Éso, por un lado. 

Y, por otro, yo no sé quien redacta...y ésto es una pregunta, no sé, Pilar, porque después parece que no sabemos si son preguntas o no preguntas, si quieres, después, te concreto. ¿Lo estás apuntando como preguntas, todo?. ¿Sí?. Vale. 

Otra pregunta es: ¿Quién elabora la página web de este Ayuntamiento?. Porque el día 17, lo que salía, no salía nada de Fira de Sta. Llúcia sino que había una nota que decía que el Ayuntamiento organizaba en la Rambla de Can Vidalet una Fira de entitats. ¡Hombre! Pues va a ser que no. A cada uno que le den lo suyo. Que el Ayuntamiento, es verdad que  monta toda la infraestructura, pero que hay una entidad que se lo ha estado currando y, además, no es una Fira de entitat sino que es la Fira de Sta. Llúcia que ya lleva muchos años  y que creo que quien elabora o quien pone las notificaciones en la página web, debería, como mínimo, saberlo y si no lo sabe, hay una regidora  de solidaridad que, por activa o por pasiva, yo, sinceramente, es que creo que pediría tu dimisión porque no poner, no poner...sí, sí, ya sé..., si te da igual, si ya lo sé, si total, que más da. Pero, yo, le  pediría –y no lo estoy diciendo en broma, lo digo muy en serio- puesto que por activa o por pasiva, porque si la regidora de solidaridad no sabe que en la página web no se está hablando de una fira de solidaridad, malo, si lo ignora y si lo sabes y no has hecho nada, todavía peor. Por lo tanto, en fin, yo, una de las peticiones de nuestro grupo es que pedimos la dimisión porque si tenemos una regidora que no nos hace el trabajo de la regidoria, pues más vale que lo haga cualquier otro o cualquier otra. 

Bien. Ya, después, como supongo que vienen las preguntas del público y tendremos que hablar de éllo, antes de que me dejen sin la palabra, simplemente, felicitaros las fiestas y deciros que toméis cava catalán y el doble, para evitar, así, el boicot, gracias.”

El Sr. Campo, diu:

“A veure. Jo volia fer preguntes orals. Sobre els semàfors adaptats, tenim entès que, a Cornellà, per exemple, l’Ajuntament ha signat un conveni amb l’ONCE i tots els semàfors de la carretera de Cornellà que, a més a més, amb el pas del Tramvia és més perillosa, evidentment, doncs, són semàfors adaptats, a Cornellà. Llavors, perquè a Esplugues no es fa una cosa semblant i, per tant, es firma un conveni amb l’ONCE i es fa que, com a mínim, els de la carretera de Cornellà també siguin adaptats. 

Després, hi ha una persona, la Patrícia, d’Esplugues, que tothom la coneixem perquè és una noia molt reivindicativa, que porta molt temps queixant-se del semàfor aquell d’Isidre Martí, que el pas està esbiaixat i de la parada de l’L10 que hi ha allà que, també, presenta dificultats importants per a un invident  i, nosaltres, també, ella ho ha dit, nosaltres ho hem dit i passa el temps, passa el temps, passa el temps i els problemes no s’arreglen mai i, per tant, igual a força de dir-ho s’acaba arreglant. 

Voldríem saber, també, perquè, tenim entès, no sé si és veritat, en tot cas, ens ho aclariu, l’Entitat Metropolitana del Transport és la que s’encarrega del manteniment de les parades, però sembla que a Esplugues l’Ajuntament no ha volgut -això és la notícia que m’ha arribat a mi- i ho vol fer l’Ajuntament. No sé perquè ens hem de gastar uns diners si el manteniment el poden fer. En tot cas, si no és així, m’ho aclariu. A mi, és una informació que m’ha arribat i que m’agradaria aclarir. 

Llavors, per acabar, un prec. Escolteu! Demanem, preguem que l’Ajuntament, el govern municipal doni unes ordres clares perquè la Policia Local prioritzi en la seva actuació la lluita contra els violents, contra els neonazis i contra els violents, perquè això ha de ser –penso jo- l’objectiu prioritari d’una policia, és evitar que els ciutadans i ciutadanes resultin agredits. Preguem que, això, sigui la prioritat absoluta i, també, de la Policia Nacional, que no entenem una cosa que, a les pel.lícules i això, ho veus, quan vas a presentar una denúncia que una persona t’ha agredit i són persones que se sap qui són, perquè tots sabem qui són, el que normalment fa la policia, que ho veiem a les pel.licules, és que t’ensenyen fotos perquè identifiquis els pressumptes agressors. Sembla que això és una pràctica policial bàsica i fonamental si vols actuar i em consta, com a mínim, en un cas de denúncia, que en cap moment se’ls van presentar fotografies ni res i, per tant, sembla que es fa una denúncia però que és un tràmit que, a la pràctica, després, no serveix per a res. Però, això, és clar, és competència de la Policia Nacional, sí, per tant, pregaria que l’Equip de Govern faci una gestió davant la Policia Nacional perquè, també, en aquests casos, com a mínim, que ensenyi fotos i que la gent pugui identificar els agressors.”

El Sr. Pons, diu:

“Bé. El nostre grup, volia preguntar si està previst podar, aquest any, el barri de la Miranda. Fa tres anys que no es poda i ens consta que ja li toca. El que passa és que, és clar, aquesta informació, agrairíem  que ens la donés el regidor delegat de la Miranda, el que passa que, casualment, és el mateix regidor delegat de via pública, el regidor que s’ha d’ocupar dels pirulis, de la publicitat de les discoteques i, en definitiva, el regidor que està permetent que les empreses privades estiguin abusant dels espais habilitats per a les entitats i que, per tant, les entitats perdin temps, diners i, sobretot, motivació per fer actes i publicitat de la seva vida. 

I dic això perquè he d’agrair a la portaveu del PSC o a la portaveu de l’Equip de Govern, millor dit, que al cap i a la fi, després de dos mesos ens donés una resposta que havíem demanat al respecte, malgrat que no és la resposta satisfactòria que Convergència i Unió esperava, sí que, almenys, ens van emplaçar que anéssim a mirar uns expedients al departament administratiu de la Policia Local i...bé, vam fer una visita i per a sorpresa nostra, va ser que només s’havien obert quatre expedients. L’Ordenança va ser modificada a mitjans de febrer, es van obrir dos expedients el mes de març i dos expedients més el mes d’abril. Sorprenent que, des de l’abril fins ara, no hi hagi hagut cap multa més, quan els veïns que passegem per Esplugues podem fer evident que hi ha una sèrie d’empreses que continuen penjant. La pregunta és: perquè la Policia Local no les veu?

Vista la paràlisi que vam tenir per part del Sr. César Romero, perquè va tenir una voluntat negativa absolutament a voler col.laborar en aquest tema i a voler transmetre’ns la informació, després de dos mesos i com a regidor delegat i vist que els expedients són realment deplorables, en el sentit que –com dic- s’han obert dos expedients el mes de març i dos expedients més el mes d’abril, doncs, bé, vam haver d’acudir al Sr. alcalde a qui agraeixo públicament la voluntat de facilitar-nos aquesta informació i agraeixo, també, que, almenys, el cap del govern municipal hagi tingut més cordialitat política que el regidor César Romero en el tema dels pirulis. 

Com vam quedar, Sr. Palacín, quedo a l’espera que em traslladi més informació sobre aquest tema i confio, de totes maneres, que acabarà ben solucionat amb la seva intervenció i no com la del regidor delegat, al respecte. Per part nostra, res més i, també, desitjar unes bones festes a tots els veïns que han assistit, avui, al Ple.”

El Sr. Figueras, diu:

“Nosaltres voldríem saber, en tot cas, quin ha estat el volum de residus urbans recollits entre els anys 2004-2005 i si és possible tenir ja les dades del 2005, de l’any 2004 i de l’any 2005. I si, després, tenen alguna intenció, el govern municipal, d’iniciar alguna campanya tendent a intentar reduir el volum de residus municipals que genera el poble d’Esplugues. 

Després, en temes d’accessibilitat, vostès ens van contestar una pregunta que vam fer nosaltres el mes passat respecte al pla d’accessibilitat i les despeses que hi havia hagut. Vostès ens diuen que en guals s’han invertit 144.129 euros, voldríem que ens especifiquessin exactament en quants guals invertits i on estan situats. 

En els semàfors per a invidents ens diuen que s’ha fet una inversió de 109.839, 24 euros, que també voldríem saber exactament on estan situats, aquestes inversions. 

Després, passarem per alt l’ascensor de la Casa Consistorial i, en tot cas, com a suggeriment, els demanaria que no intentin o no vulguin fer entrar els Peris de Can Clota o de la Miranda com a pla d’accessibilitat, perquè crec que són coses diferents, una cosa és un Pla especial, la reforma interior de Can Clota i una altra cosa és un pla d’accessibilitat que marca una altra sèrie de qüestió. En tot cas, en això igual tenim alguna discrepància sobre si realment és pla d’accessibilitat el Peri de Can Clota, que anem per a la sisena o setena fase que farem l’any que ve i que és anterior i comença molt anteriorment a la Llei d’accessibilitat. En tot cas, ho dic per diferenciar les partides d’accessibilitat exactament quines són unes i quines són unes altres. 

Després, el que també voldríem saber és quines previsions tenen per a l’any 2006, ja que no ho especifiquen gairebé en els pressupostos, sobre la millora dels locals cedits a les entitats culturals i esportives d’Esplugues i si tenen alguna previsió de cedir algun altre local municipal a alguna altra entitat que no en tingui. En tot cas, sí que ens agradaria saber, si hi hagués aquesta previsió, quina seria l’entitat afortunada. 

Després, respecte al Reglament d’usos lingüístics, ens sorprèn que, a hores d’ara, els decrets que surten d’Alcaldia i tots els procediments que s’obren per a multes, etc., etc., ens continuïn venint preferentment en llengua castellana. Voldríem saber si estan adaptats al que és el Reglament d’usos lingüístics i, en tot cas, en quin moment pensen, d’alguna manera, ajustar-se al mateix reglament. 

I després, això ja és una queixa, com aquell qui diu, bastant personal. Des del grup municipal d’Esquerra Republicana intentem ser disciplinats i, per exemple, si des de la direcció del Pont se’ns diu que hem d’escriure un article en trenta línies, en seixanta espais o caràcters per línia, intentem ajustar-nos. Hem vist que els articles, en concret, de dos partits molt concrets, que no esmentaré per no parlar del Partit Popular i del Partit Socialista, que ultrapassen, jo diria que  no sé si doblen els espais, caràcters i línies que utilitzen. A veure. A mi ja m’està bé que la gent no els pugui llegir, entre altres coses, perquè m’interessa que em llegissin a mi i vegin que jo tinc la raó i no els puguin veure a vostès, però jo crec que, aquelles planes que ja són prou tristes, o sigui, jo ja parlo de la plana dels portaveus  dels partits polítics com la plana de les esquel.es, perqué apart que estem tots allà posats en columnes...en fí, si a més a més, atapeïm tant la lletra, la gent, obviament, aquella plana, a mi, em costa i com vostè sap m’agrada llegir i llegir opinió política i aquella plana, d’entrada, ja et costa, però si, a més a més, l’atapeïm tant i no ens ajustem disciplinadament a allò que ens demanen els mateixos redactors del Pont, després, entenc que es retardi   la sortida del Pont perquè, segurament, els problemes de configuració de la pàgina, que per cert ens costen bastants diners, siguin complicats per fer amb tanta lletra en tant poc espai. En tot cas, demanaria als altres companys portaveus municipals que també fossin disciplinats. De moment, res més.”

La Sra. Díaz, diu:

“Bé. Prenem nota dels suggeriments que alguns hi ha hagut, que es fan des de la resta de grups municipals. També reflexionarem sobre els temes que la resta han reflexionat en veu alta i les preguntes que ara no tenen respostes, algunes eren molt concretes amb dades que, evidentment, ara no podem tenir a l’abast, les contestarem per escrit. Les que sí que estem en disposició de contestar són les preguntes escrites del grup d’Iniciativa per Catalunya-Verds-Euia i, en  aquest sentit, el mateix escrit i les mateixes preguntes també, en alguns casos, conté reflexions que nosaltres incorporarem a les nostres reflexions. Però hi ha preguntes concretes que ens demanen,  com a equip de govern, que contestarem tot seguit. 

En concret, sobre el tema de l’aigua, les respostes són si es manté el ritme reduït de neteja de carrer amb aigua que es va aprovar com  a conseqüència del decret de sequera i la resposta és sí que es manté el règim reduït de neteja dels carrers, tot i així, aprofitaria l’avinentesa  per exposar aquí  que acabem de rebre de l’Entitat  de Medi Ambient de l’Àrea Metropolitana de Barcelona un escrit dirigit al Sr. alcalde, en el qual ens diu que en data 1 de desembre d’enguany i entenent que el volum dels embassaments que afecten directament al subministrament a l’Àrea Metropolitana de Barcelona es troben per sobre d’una determinada xifra, queden sense vigència els decrets 93/2005 de mesures excepcionals i el 207/2005 d’emergència. És per això que totes aquelles mesures que des dels seus ajuntaments s’estaven realitzant per tal de dur a terme el compliment del decret, ja no són d’obligat compliment. Només a títol d’informació, també, perquè ho coneguin, perquè nosaltres l’acabem de rebre. 

L’altra, és quines mesures s’han pres per complir la moció que vam aprovar en relació a l’estalvi d’aigua. La resposta és durant el proper exercici 2006, s’implantaran als parcs i jardins dispositius de detecció automàtica de pluja de forma que els instruments programats de rec no s’engeguin si ha plogut de forma suficient. 

Per altra banda, hem analitzat eines i instruments de reducció de cabals per als sistemes de neteja viària i hem trobat que encara no existeix al mercat cap eina o instrument adequat i eficient per a tal finalitat. 

La tercera pregunta sobre el tema de l’aigua. Heu pres alguna mesura per evitar fer servir aigua potable per regar i netejar carrers? Sabeu que l’aigua sobrant de la mina de les Monges va a parar directament a les clavegueres? Heu pensat què podríem fer per aprofitar-la? La resposta és continuem cercant una forma eficient d’aprofitar els cabals d’aigua que potencialment puguin substituir als procedents de la xarxa. Ara bé. Fins ara, no ha estat possible aquesta utilització alternativa, però d’una banda, el projecte de la fase 4a del Parc dels Torrents, contempla la canalització del sobrant de la mina de les Monges i, previ el seu dipòsit i tractament, la seva utilització per al rec i, d’altra banda, hem demanat a l’Entitat Metropolitana de Serveis Hidràulics i Tractament de Residus, que estengui l’àmbit de l’estudi que sobre l’aqüífer soterrani està realitzant, al municipi d’Esplugues.

Després, hi ha una pregunta al tema de seguretat. Jo, aquí, si em permeten, els regidors d’Iniciativa, els remetria a una resposta que sobre el mateix tema l’alcalde donarà en el torn de preguntes concretes del públic, però sí que m’agradaria afegir una cosa, quan una pregunta es minimitza, o quan s’afirma es minimitza, el problema dels neonazis i no s’actua en coherència davant unes persones que ja han agredit moltes persones, algunes de les quals han presentat denúncies. Espereu que hi hagi algun ferit greu per actuar? Nosaltres, primer, el que voldríem manifestar i voldríem assegurar és que estem actuant constantment i la policia està actuant constantment i, en aquest sentit, va haver una Junta de portaveus amb el cap de la Policia i amb una altra persona que va venir, també, de la Comissaria de Cornellà per explicar quines actuacions, fins el moment que va tenir lloc la Junta de portaveus, després, han esdevingut altres fets que, evidentment, no es podien haver parlat en aquesta Junta i, allà, es va explicar què és el que s’estava fent, es va prendre nota de la preocupació que tots els grups municipals tenien d’aquest tema, que cap dels nostres grups va minimitzar aquest problema, però que, evidentment, hem de deixar treballar a la Policia urbana i a la Policia Nacional, en aquest sentit.

Nosaltres, aquesta afirmació, no la voldríem qualificar d’insolent, perquè jo estic convençuda i nosaltres estem convençuts que aquest grup municipal no pensa que l’equip de govern minimitza el problema dels neonazis. Nosaltres tenim molt clar quin és aquest problema i nosaltres tenim claríssim contra què s’ha de lluitar. Això, sempre ho he compartit i estem convençuts que, exactament, no volien dir això i, per tant, ho obviarem.”

Per la resta, no hem trobat cap pregunta concreta més i, com els dic, sobre aquest tema, l’alcalde, una mica més tard, s’allargarà més i podrà donar una resposta satisfactòria.”

El Sr. Campo, diu:

“Si em permets, quinze segons. A veure. Enviar quatre cotxes de policia per unes pintades...”

La Sra. Díaz, diu:

“Ho has dit, ja, Santi”

El Sr. Ortega, diu:

“Sr. alcalde, és que hi ha un tema d’al.lusions, volia explicar-li al Jordi Figueras un tema del Pont que sembla que preguntava i volia explicar-ho, encara que sigui fora del Ple. El Jordi Figueras ha expressat el tema conforme el Partit Popular és un partit privilegiat al municipi, té molts privilegis  i, un d’ells, és que pot escriure tot el que vulgui, en la mida que vulgui, al Pont. No és així, eh, Jordi? A la millor no t’has donat compte, t’explicaré que la fórmula habitual és que, jo, soc que, per desgràcia, quan em truquen reclamant-me l’escrit del Pont, trigo dos o tres dies més perquè no tinc temps de poder fer-ho i, quan envio l’escrit, a la millor, sí que és veritat que començo a escriure i faig un escrit massa llarg i s’envia per email, amb la qual cosa no té cap tipus de trasbals. I em truquen i...massa llarg i jo retallo fins que no puc retallar més el que vull dir i com que en aquest Pont, precisament, volia dir moltes coses perquè parlàvem de pressupostos i, nosaltres, l’únic grup municipal d’aquest municipi que ha presentat al.legacions als pressupostos municipals, tenim bastants coses a dir i, llavors, van retallar el que volíem dir, vam deixar el mínim i ens van castigar amb el tamany de la lletra, la qual cosa lamento, perquè ha estat molt més curteta i costa més de llegir, però l’espai físic que tenim del requadret aquell que son els quinze centímetres quadrats, és per a tots igual i, per desgràcia, a nosaltres ens han sacrificat el tamany, en què es posi el que volíem dir a mitges, perquè em van treure línies. Però que no és habitual. Finalment, posem les línies com tots vosaltres i uns escriuen més i posen telèfons a canvi i coses i, altres, diem alguna cosa més i ja està. Però que, aquest privilegi, ojalà fos veritat. 

Este Grupo municipal creo que cumple estrictamente las normas de este Ayuntamiento, pero si lo único que ocurre es que me siento aludido porque...creo que ha sido así. ¿O no ha sido así?. Pues se ha acabado el turno de ruegos y preguntas y respondo para que el público lo sepa y para que el Sr. Jordi Figueras lo sepa y creo que es un derecho fundamental. Disculpas, ¿eh? por querer hacer prevalecer mi derecho de alusión, lo lamento mucho. Y si alguien más se siente aludido que responda y sino que vamos a hacerle.”

El Sr. Figueras, diu:

“Abans de començar amb les preguntes que ens adreça el públic, jo, lamento que una qüestió de coqueteria, un ja té una edat i, aleshores, llegir li costa i no es vol comprar, encara, unes ulleres, hagi provocat aquest d’altabaix dintre del Ple.” 

I sense més assumptes a tractar, el Sr. alcalde aixeca la sessió, a les vint-i-dos hores deu  minuts del dia abans esmentat; de tot això es lliura la present acta, que signa el Sr. alcalde, i jo, el secretari, que en dono fe.

L’alcalde                                                                                     el secretari

Lorenzo Palacín Badorrey                                                  Pedro Carmona Pérez

